Ens dediquem a la construcció d'habitatges, pisos i apartaments
CONSTRUÏM HABITATGES
Construïm edificis de pisos i apartaments
Durant els darrers anys, s’ha vist disminuir l’oferta de pisos a les ciutats i pobles a causa de manca de construcció d’obra nova. Això ha provocat un cert augment de preus que torna a activar l’interès de promotores d’aixecar nous blocs de pisos i apartaments per treure’n un rendiment econòmic. En aquest context i amb més experiència que mai ens oferim a la construcció d’habitatges i de nous edificis, utilitzant tècniques més innovadores i aconseguint resultats molt més eficients que fa tansols una dècada. La indústria s’ha reinventat i modernitzat notòriament i actualment es pot construir aconseguint certs estalvis si es fa una bona planificació, coordinació i execució.
Precisament la planificació i la coordinació són tant importants com la pròpia construcció. Avui en dia és miren amb lupa les qualitats dels acabats, es valora molt el temps d’execució i s’analitza al detall el preu de cost de cada partida. Per això és de gran valor l’experiència que oferim de 3 generacions en el món de la construcció per a la realització de treballs excel·lents. Treballar amb nosaltres significa sobretot professionalitat i flexibilitat. Ens agrada fer un bon treball perquè el client quedi satisfet, vulgui repetir i ens pugui recomanar. I també ens agrada adaptar-nos a les teves demandes per oferir-te tot allò que necessites i desitges. Només t’has de posar en contacte amb nosaltres per comprovar-ho sense cap compromís.
Ens posarem en contacte per conèixer de primera mà quin objectiu tens i què n’esperes de nosaltres. Necessitem saber en quina fase et trobes: si tot just tens una idea al cap, si ja disposes de plànols, si comptes amb pressupostos alternatius… Aquí analitzarem quina és la millor solució que et podem donar per aconseguir el bloc d’habitatges que vols.
Considerem les diferents alternatives per aconseguir els habitatges que ens has demanat i et presentem un pressupost adaptat a les necessitats perquè el puguis valorar. El pressupost és un punt de partida que pot ser modificat tant en partides a executar com en qualitats dels materials i acabats. En cas de necessitar una hipoteca, el banc voldrà conèixer aquest pressupost abans d’iniciar les obres.
Un cop acabades les obres, un encarregat presentarà el resultat als clients que podran avaluar el resultat i si ho desitgen sol·licitar nous pressupostos per a partides addicionals al bloc de pisos o apartaments..
Llarga experiència en construcció d'habitatges
No hi ha projecte més atractiu per a un constructor que ajudar a fer créixer un poble o ciutat amb l’ampliació del parc d’habitatges, privat o públic, per a la venda o pel lloguer. La construcció d’habitatges, blocs de pisos i apartaments ha evolucionat molt i és l’alternativa de present i futur pel creixement urbanístic, tant per la limitació del sòl com per la reducció de pressupost que les famílies estan disposades a invertir en la vivenda, així com per un nombre inferior de membres de cada llar. Al llarg de 3 generacions la nostra especialitat ha estat la construcció d’habitatges destinats a albergar famílies i sempre ens hem adaptat a les canviants demandes del mercat. Sempre hem cregut que el més important és satisfer les necessitats de les famílies i aquestes també han canviat.
La construcció d’habitatges és una aventura apassionant, que requereix de molta planificació i coordinació per aconseguir el resultat final esperat, en el temps desitjat i reduint al mínim les despeses del projecte en conjunt. Sense experiència i coneixements es fa difícil no oblidar de mil i un detalls ni ’allargar amargament els temps previstos de realització de les obres de construcció. I és que és normal demanar ajuda per un projecte d’aquesta embergadura si es vol portar a terme assolint uns bons resultats.
A Construccionsireformes.cat treballem amb un ampli equip de treball, industrials i especialistes de tot el món de la construcció (paleteria, fusteria, lampisteria, ferreteria, aluminis, marbres, excavació, etc.), per a la realització de les obres i així poder oferir solucions integrals. Tenim la capacitat d’adaptar-nos a cada terreny, normativa i a les demandes particulars de cada client. Amb una bona planificació i cooperació entre els diferents professionals tot és viable. Busquem la combinació perfecta per realitzar els treballs de la manera més eficient per reduir els temps d’execució i complir amb el pla de treball i el pressupost acordat prèviament.
A part dels propis treballs de construcció d’habitatges, cal complir amb lleis, normatives i diversos tràmits burocràtics. Nosaltres podem fer-nos càrrec d’ells si ho prefereixes. Primerament és imprescindible comptar amb llicència d’obres, certificat per la gestió de residus i disposar de plànols i pla de seguretat elaborats per arquitectes i aparelladors col·legiats. A més, mentre durin les obres, serà necessària una bona gestió de runes, el compliment legislatiu respecte a aïllaments, l’obligació de connectar l’immoble als subministraments i el clavegueram, els requisits en eficiència energètica i normatives locals d’edificació, entre d’altres. Per últim, en finalitzar les obres caldrà obtenir el certificat final d’obra visat, comunicar a l’ajuntament el final d’obra, donar d’alta d’IBI, tramitar les cèdules d’habitabilitat, sol·licitar l’assegurança desenal i donar d’alta amb escriptura pública al Registre de la Propietat. Ens podem encarregar de tot.